આપણે અહીંયાં અમદાવાદમાં કેળાં બાર રૂપિયે ડઝન ગણીએ તોપણ એક કેળાની કિંમત એક રૂપિયો થાય. ક્યારેક સવા રૂપિયો તો અધધધ થઈ ગયું કહેવાય. પણ રાઘવજીનું અમેરિકાનું કેળું પણ કહેવું પડે. અધધધ… થઈ ગયું મારાથી. રાઘવજી એમના મિત્ર મહેતાને મળવા અમેરિકા ગયા હતા. બંને જણા ફરવા નીકળ્યા. સ્ટેટ હાઈવે ઉપર સડસડાટ પસાર થતા હતા. ઠેરઠેર ટોલ-ટેક્સ બૂથ આવતાં હતાં. એ જોઈને રાઘવજી કહે આ તો ટાલ પાડે તેવા ટોલટેક્સ બૂથ છે. અમારે ત્યાં આવું હોય તો અમે આંદોલન કરીએ.